
Onzyèm Mesaj la: 
Antere moun mouri anndan moske 
Nan  non  Allah,  e  lwanj  se  pou  Allah,  e  se  pou 
lapriyè ak lapè sou Mesaje Allah, epitou sou fanmi li 
ak sila yo ki suiv gidans li a, Aprè sa : 
Mwen te li jounal «Al-Khartoum» ki te parèt nan 
dat 17/ 4 / 1415H; mwen jwenn yo te pibliye yon 
anons  ladan  li  ki  fè  konnen  yo  antere  Mesye 
Muhammad  al-Hasan  al-Idrisi  bò  kote  papal  nan 
moske yo a, nan vil Omdurman... elatriye. 
Poutèt obligasyon Allah mete sou mwen poum 
bay mizilman yo konsèy, ak devwa poum denonse 
sa ki mal; mwen wè li nesesè poum fè nou konnen 
ke  antere  moun  nan  moske  se  yon  bagay  ki  pa 
pèmèt.  Okontrè,  se  youn  nan  mwayen  ki  mennen 
nan 'Shirk' (bay Allah asosye), epi se nan zak Jwif ak 
Kretyen yo Allah te kondane yo pou sa, epi Mesaje 
(se  pou  lapè  ak  benediksyon Allah  sou  li)  Li  a  te 
madichonnen yo pou sa tou. Jan sa rapòte nan 2 liv 
ki  korèk  yo  (Bukhari  ak  Muslim)  daprè  Aicha  (ki 
Bondye kontan avè l), Pwofèt la  te di: 

 Madichon Allah sou Jwif yo ak Kretyen yo; yo te 
pran  tonb  pwofèt  yo  pou  yo  fè  yo  tounen  moske 

(kote  pou  yo  adore).  Epi  nan  liv  Sahih  Muslim, 
daprè  Joundoub  bin  Abdoullah,  Pwofèt  la  (pè  ak 
Benediksyon Allah kouvri li)te di: 

 «Atansyon!  Epi  anverite,  moun  ki  te  la  anvan 
nou yo te konn pran tonbo pwofèt yo ak moun ki te 
dwat  pami  yo  kòm  moske  (kote  yo  fè 
prostènasyon),  atansyon!  Piga  nou  pran  tonb  yo 
kòm  moske;  paske  anverite,  mwen  entèdi  nou  fè 
sa.» Epi, gen anpil hadit nan menm sans lan. 
Kidonk, se yon devwa pou Mizilman yo tout kote 
-gouvènman kou pèp-: pou yo gen krentif pou Allah, 
epi pou yo pran prekosyon ak sa li te entèdi, epi pou 
yo antere mò yo deyò Moske yo, menm jan Pwofèt 
la (lapè ak benediksyon Allah sou li) ak konpayon li 
yo (se pou Allah satisfè de yo) te konn antere mò yo 
deyò Moske yo, e se konsa tou pou moun ki te swiv 
yo nan fè sa ki byen. 
Pou sa ki konsène prezans  tonbo  Pwofèt la  (je 
lapè ak Benediksyon Allah kouvri li)ak 2 konpayon 
li yo, Abou Bakr ak Omar (se pou Allah kontan ak yo 
de a), anndan moske li a ; sa pa yon prèv pou jistifye 
antere mò nan moske yo. Rezon an se paske yo te 
antere Pwofèt la (pè ak Benediksyon Allah kouvri 
li)anndan kay pal la — nan kay Aicha (se pou Allah 
kontan  avè  l)  —,  epi  annapre,  yo  te  antere  2 

konpayon  li  yo  ansanm  avèk  li.  Se  sèlman  lè  Al-
Walid pitit gason Abd al-Malik tap agrandi moske a 
nan fen premye syèk Ejìr la, li te entegre chanm nan 
nan moske a. Savann yo (moun ki gen konesans yo) 
nan epòk la te dezapwouve sa, men li menm  li te 
panse  ke  sa  pat  anpeche  agrandisman  an,  e  ke 
sitiyasyon an te klè, san prete a konfizyon. 
Pa mwayen sa, li vin klè pou chak Mizilman: ke li 
menm (Lapè ak benediksyon Allah kouvri li) ak 2 
konpayon li yo (se pou Allah satisfè ak yo 2 a) yo pat 
antere  yo  nan  Moske  a,  e  lefèt ke  yo  te  vin  antre 
ladan li poutèt agrandisman an, sa pa yon agiman 
pou pèmèt antere moun nan moske yo; paske yo pa 
nan Moske a, men pito, yo nan kay li a (benediksyon 
ak lapè Allah sou li). E tou, paske aksyon Walid la pa 
kapab sèvi kòm agiman pou pèsonn nan zafè sa a. 
Agiman an, se sèlman nan Liv la (Koran an) ak nan 
Sounnah la nou jwenn li, epi nan konsansis Premye 
Jenerasyon Kominote a (Salaf as-Salih), se pou Allah 
satisfè ak yo. E nou mande Allah pou Li mete nou 
pami moun kap swiv yo nan sa ki byen. 
Pou  bay  konsèy  epi  pou  dechaje  konsyans, 
redaksyon an te fèt nan: 14/5/1415 H. 
Epi se nan men Allah sèl siksè a soti (se Li ki bay 
siksè). Se pou benediksyon ak lapè Allah sou Pwofèt 
nou an, Muhammad, sou fanmi li, sou konpanyon li 
yo,  ak  sou  tout  moun  ki  swiv  chemen  yo  ak 
senserite. 

Esplikasyon  sou  kijan  moun  ki  pretann  yo gen 
dwa  pa  swiv  lalwa  (charia)  pwofèt  Mouhamad 
(Lapè ak Benediksyon Allah kouvri li) la, se moun ki 
pèdi chemen yo epi ki soti nan relijyon an. 
Abdelaziz ibn Abdallah ibn Baz 
Liv sa a montre moun ki pretann yo gen dwa pa 
swiv lalwa (charia) Pwofèt Mouhamad (ke lapè ak 
Benediksyon  Allah  kouvri  li)  la,  se  moun  ki  pa 
mizilman ankò. Liv la pa dakò ak sa kèk ekriven di 
kòmkwa  Jwif  ak  Kretyen  ka  rete  nan  relijyon  yo 
toujou aprè  mesaj Pwofèt la  fin  vini. Li  serye sou 
pwen sa a: mesaj Pwofèt(lapè ak Benediksyon Allah 
kouvri li)la se pou tout moun sou tè a, epi Islam se 
sèl  sèl  relijyon  ki  nan  laverite  a,  jan  sa  ekri  nan 
Koran an ak nan Tradisyon yo (Sunnah). 

